Želio bih biti kad odrastem

Ja sam Ante. Živim u Kninu. To je lijep grad. Ima lijepe šume, ima i rijeku koja se zove Krka.

Te šume su zagađene. I rijeka je malo zagađena. Ljudi zagađuju te šume i rijeke. Režu drveća i bacaju smeće u rijeku. Kad odrastem, bit ću čuvar prirode. Govorit ću drugim ljudima da to ne rade. Ali, bit će i problema sa zlim ljudima koji ne žele poslušati tu naredbu. Gledat ću svako drvo, svaki protok rijeke. Čuvat ću prirodu kao sebe. Slušat je kao majku. Voljet ću kada u posjet dođu turisti. Priroda mi je u srcu. I najbolji prijatelj.

Već čekam te dane kada postanem čuvar prirode. To će mi biti najbolji dani u životu.

Ante Rapo, 5.a